OpenLLM-France/wikimedia huggingface dataset:
# Non zaude, jeneral maitea?

Non zaude, jeneral maitea? (koreeraz: 어디에 계십니까 그리운 장군님) Ipar Koreako abesti bat da, bertsio ofizialaren arabera Kim Jong-ilek idatzia. 2008tik Pyongyangeko kalean dauden bozgorailuetatik jotzen da goizero.

## Historia

Abestia 1971ko Alderdiaren benetako alaba bat (당의 참된 딸; Tangŭi ch'amdoen ttal) opera iraultzailearentzat idatzi zen. Abestiaren sortzailetzat hartzen da Kim Jong-il Ipar Koreako liderra. Alderdiaren benetako alaba bat opera Koreako Gerran gertatzen da, Kang Yeon-ok (강연옥) armadako erizainarekin protagonista gisa. Non zaude, jeneral maitea? operako klimaxean kantatzen da, Kangek inteligentzia militarra Ipar Koreako kuartelera eramaten duenean. Abestian, Kangek Kim Il-sung "jeneral mitea" ezagutzeko duen ametsari buruz abesten du. DPRK Todayren abera "maisulan klasiko" bat da (불후의 고전적명작). Abestia ohikoa da Ipar Koreako telebista emanaldietan eta koroen bildumatan.

## Gaur egun

Pochonbo Electronic Ensemblek egindako bertsio elektronikoa Ipar Koreako Pyongyang hiriburuan jotzen da goizero bozgorailuetatik, 6:00etan. Turistek aipatu dute 2008tik hala gertatzen dela, eta uste da hirian dagoen bozgorailu sistemak goizeko alarma gisa erabiltzen duela.

## Erreferentziak

* ↑ (Ingelesez) «Where Are You, Dear General?» Explore DPRK (Noiz kontsultatua: 2021-10-04).
* ↑ (Ingelesez) «Morning Chorus: Pyongyang's 6 am wake up call | NK News» NK News - North Korea News 2017-07-28 (Noiz kontsultatua: 2021-10-04).
* ↑ (Ingelesez) «Racing Through Pyongyang» The University of the South (Noiz kontsultatua: 2021-10-04).
* ↑ (Ingelesez) «North Korea's Secret Weapon Is Terrible Synth Pop» www.vice.com (Noiz kontsultatua: 2021-10-04).

## Kanpo estekak

* Abestia entzungai, Pyongyango tren geltokian.
* Datuak: Q100873418
# Non sequitur (logika)

    Artikulu hau logikari buruzkoa da; beste esanahietarako, ikus «Non sequitur (argipena)».
Logikan, non sequitur (latinetik «ez zaio jarraitzen», hau da, nolabait "ez dauka aurrekoarekin zerikusirik") argumentu mota bat da, non ondorioa ez baita premisetatik benetan ondorioztatzen. Zentzu zabalean, edozein arrazoibide inkontsekuente edo baliogaberi aplikatzen zaio, hau da, falazia oro non sequitur bat dela esan daiteke.

## Adibideak

Hona hemen non sequitur adibide erraz bat:
* A bada, orduan B ere bada.
* B da.
* Beraz, A ere bada.
Horrela:
* Behia bada, orduan belarjalea ere bada.
* Belarjalea da.
* Beraz, behia ere bada.
Ume txiki batek ere ikus dezake lehen lerroa egia izateari ez diola jarraitzen beste bi lerroak ere egia izatea.
Beste adibide erraz bat.
* A-n baldin banago orduan B-n ere banago.
* B-n nago.
* Beraz, A-n ere banago.
Horrela:
* Ondarroan banago orduan Euskal Herrian nago.
* Euskal Herrian nago.
* Beraz Ondarroan ere banago.
Adibide honetan ere erraz ikus dezake lehen lerroa egia izateari ez diola jarraitzen beste bi lerroak ere egia izatea. A eta B

## Kanpo estekak

* Datuak: Q825737
* Multimedia: Formal fallacies / Q825737
# Non piangere, Liù

"Non piangere, Liù" (euskaraz "Ez negar egin, Liu") Giacomo Pucciniren Turandot operaren aria ospetsua da. Hitzak Giuseppe Adami eta Renato Simonirenak dira.

## Gaia

Aria hau Calaf, "Printze Ezezaguna"k abesten du, operaren lehengo ekitaldian. Eszena jauregi inperialaren aurrean ematen da. Aurreko arian ("Signore, ascolta!" - "Entzun, ene jauna!"), Liuk Calafi bere bizitza arriskuan ez jartzeko; kontua da Turandot printsesarekin ezkontzeko asmakizun joku arriskutsu batean jokatu behar duela. Calafek, orduan, negar ez egiteko eskatzen dio.

## Ariaren hitzak

Non piangere, Liù se in un lontano giorno io t'ho sorriso per quel sorriso, dolce mia fanciulla m'ascolta il tuo signore sarà, domani, forse, solo al mondo Non lo lasciare... portalo via con te Dell'esilio, addolcisci a lui le strade Questo...questo, o mia povera Liù, al tuo piccolo cuore che non cade chiede colui che non sorride più!
Ez negar egin, Liu! Bai, egun urrun batean Nik irribarre egin nizun. Irribarre horregatik, Nire neskato gozoa, Entzun: Zure jauna egongo da, bihar, agian munduan bakarrik. Ez ezazu abandonatu, eraman ezazu zurekin! Erbestetik, goxatu bere bidea. Hau... hau, nire Liu, gaixoa, Horixe eskatzen diot zure bihotz txikiari. ez dela desagertzen, eskatzen dizu jada irribarrerik egiten ez duena.

## Kanpo estekak

* (Italieraz):Luciano Pavarottiren bertsioa Youtuben.
* Datuak: Q7049138
# Nona Gaprindaxvili

Nona Gaprindaxvili (georgieraz: ნონა გაფრინდაშვილი) (Zugdidi, 1941eko maiatzaren 3a) georgiar xake jokalaria da, Nazioarteko Maisu Handia eta emakumezkoen munduko xake txapelduna 1962tik 1978ra.
Bere belaunaldiko emakumezko jokalari onena izan zen, eta Maisu Handi titulua eskuratzen lehenbiziko emakumea (1978an).
1962an Emakumezkoen Munduko Xake Txapeldun titulua eskuratu zuen Elizaveta Bykova, aurreko txapelduna, garaitzean. Beste lau aldiz irabazi zuen Emakumezkoen Munduko Xake Txapelketa, 1965, 1969, 1972 eta 1975ean. Txapeldun titulua 1978an galdu zuen Maia Txiburdanidze herrikidearen aurka.

## Kanpo estekak

* (Ingelesez) FIDE
* (Ingelesez) Chessgames
* Datuak: Q231630
* Multimedia: Nona Gaprindashvili / Q231630
# Olt

OLT edo Olt izan daiteke:

## Hidronimoak

* Olt, Errumaniako ibaia
* Olt, Lot ibaiaren okzitanierazko izena.

## Informatika

* Optical Line Termination, fibraren ekipamendua

## Garraioa

* OLT Ostfriesische Lufttransport, alemaniar enpresa.

## Astronomia

* Overwhelmingly Large Telescope, teleskopioa
# Olten

Olten Suitzako udalerria da. Solothurn kantonamenduan dago, Olten barrutia barrutian. 2014an 18,362 biztanle zituen 11,5 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68129
* Multimedia: Olten / Q68129
# Olten barrutia

Olten barrutia Solothurn kantonamenduan dagoen Suitzako barrutia da. Bere hiriburua Olten da. 80,61 kilometro koadroko azalera du eta 52.439 biztanle.

## Mugakideak

Script error: The function "formatStatements" does not exist.

## Udalerriak

Boningen Däniken Dulliken Eppenberg-Wöschnau Fulenbach Gretzenbach Gunzgen Hägendorf Kappel (SO) Olten Rickenbach (SO) Schönenwerd Starrkirch-Wil Walterswil (SO) Wangen bei Olten

## Kanpo estekak

* Datuak: Q660133
* Multimedia: Olten (district) / Q660133
# Olta Boka

Olta Boka (Tirana, Albania, 1991ko irailaren 13a) albaniar abeslaria da. 2008an Albaniako ordezkari joan zen 2008ko Eurovision Abesti Lehiaketara Zemrën e lamë peng abestia antzeztera.
* Datuak: Q236081
* Multimedia: Olta Boka / Q236081
# Olteni

Olteni Errumaniako udalerri bat da, Teleorman konderrian. 3.013 biztanle ditu, 38,45 kilometro koadroko azaleran banatuta.

## Herriak

Udalerrian honako herriak daude:
Olteni $^{(en)}$ Perii Broșteni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12725004
# Olt (ibaia)

    Artikulu hau ibaiari buruzkoa da; beste esanahietarako, ikus «Olt».
Olt (errumanieraz eta hungarieraz; alemanez: Alt; latinez: Aluta edo Alutus; turkieraz: Oltu; antzinako grezieraz: Ἄλυτος Alytos) Errumaniako hegoaldeko ibaia da, Danubio ibaiaren ezkerraldeko adarra. 560 km luze da. Transilvaniako ekialdean jaiotzen da eta Transilvaniako Alpeak eta Valakia igarotzen ditu. 24.050 km²-ko arroa du.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q126822
* Multimedia: Olt River / Q126822
# Oltenești

Oltenești Errumaniako udalerri bat da, Vaslui konderrian. 2.108 biztanle ditu, 82,2 kilometro koadroko azaleran banatuta.

## Herriak

Udalerrian honako herriak daude:
Oltenești $^{(en)}$ Curteni $^{(en)}$ Pâhna $^{(en)}$ Târzii $^{(en)}$ Vinețești $^{(en)}$ Zgura $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16427829
# Olt konderria

Olt konderria (olt ahoskatua) Errumaniako Sud-Vest Oltenia eskualdeko konderrietako (județ) bat da. Bere hiriburua Slatina da. 5.498 kilometro koadro ditu eta 415.530 biztanle zituen 2011n.

## Kanpo estekak

* Datuak: Q188945
* Multimedia: Olt County / Q188945
# Oltcit

Oltcit SA (IPA: /olt.'sit/) Errumaniako/Frantziako automobil ekoizlea izan zen, hasiera batean Errumaniako Gobernuaren (% 64) eta Frantziako Citroën (% 36) enpresaren artean banatutako partaidetza bateratu baten bidez sortu zen. Bere produktu nagusia Oltcit Club/Citroën Axel hatchback-a izan zen, Errumaniako Craiovako lantegiko instalazioetan muntatua.

## Historia

1991n, Errumaniako gobernu sozialistak Citroën bidaiari-autoen fabrikatzaile frantsesari tokiko merkatuan presentzia joint venture enpresa baten bitartez izan zezan Errumaniako gobernu sozialistak emandako abalaren ondorioz, enpresaren izena, lehenago Automobile Craiova izenez ezagutzen zena, Oltenara aldatu zen, marka horren pean ekoizten jarraituz.
1994an, Errumaniako gobernuak konpainia horretan zuen partaidetza saltzea erabaki zuen, eta partaidetza saldu eta akzio-osaera aldatu ondoren (% 49-% 51), Daewoo Heavy Industries Hego Koreako fabrikatzailearekin elkartu zen, eta Rodae Automobile enpresa partaidekide gisa ezarri zuten, ondoren Daewoo Automobile Romania enpresa sortzeko.

## Izena

"Oltcit" izena Errumaniako Oltenia eskualdetik dator, "cit" silaba Citroën fabrikatzaile frantsesarekin duen lotura adierazteko enpresaren izenaren barruan sartutako laburdura bat da. Oltcit logotipoa ere Citroën enpresaren nahiko antzekoa da, baina bi chevronen ordez, bakarra agertzen da, "O" letraren gainean.

## Erreferentziak

* ↑ Fordek Errumanian duen lantegiak hedapen globalarekin bat egin du. 2008ko martxoaren 26a.

## Kanpo estekak

* Datuak: Q40963
* Multimedia: Oltcit / Q40963
# Oltenia

Oltenia (errumanieraz: Oltenia, olˈteni.a ahoskatua) Errumaniako eskualde historikoa da, Valakia Beherea ere deitua. Danubio eta Hegoaldeko Karpatoak eta Olt ibaiaren artean kokaturik, Craiova, Râmnicu Vâlcea, Drobeta-Turnu Severin, edota Târgu Jiu hiriak bertan daude.

## Erreferentziak

* ↑ Berria. Estilo Liburua. .

## Kanpo estekak

* Datuak: Q208629
* Multimedia: Oltenia / Q208629
# Neanderthal 1

Neanderthal 1 Kleine Feldhofer Grotten aurkitutako Neanderthal bat izan zen. Aurkikuntza honek paleoantropologiari hastapena eman zion.

## Gertaerak

1856an, Düsseldorf (Alemania) hiritik gertu, Neander ibaiaren bailaran, Charles Darwinek Espezieen Jatorria idatzi baino hiru urte lehenago, harrobi bateko langileek giza arrasto batzuk topatu zituzten: garezurra, bi femur, eskuin besoko hiru hezur, ezker besoko beste bi, ezkerreko hezur iliakoaren zati bat, eskapularen eta saihetsen zatiak....
August Franz Mayer Bonneko Unibertsitateko irakasleak hartu zuen aurkitutakoa aztertzeko ardura. Antzeko arrastoak 1829an Engisen (Belgika) eta 1848an Forbeko harrobian (Gibraltar) topatu zituzten, baina orduan ez zuten jatorria identifikatzea lortu. Une horretan, 1856an, Mayerrek aukera paregabea zuen giza eboluzioaren atal garrantzitsua idazteko. Neanderthalgo gizakia munduari ezagutarazi zion aditu gisa sar zitekeen historian baina hanka sartu zuen.

### Mayerren teoria okerra

Teoria bitxia eraiki zuen hezur zati haien inguruan. Arrastoak Napoleoni segika Europa osoan ibili zen errusiar kosako batenak omen ziren. Heriotza urtea ere zehaztu zuen: 1814. Borrokan hil zela argudiatu zuen. Mayerren esanetan gizaki hark femurrak hain okertuta zeuzkan errakitismoa zuelako.
Bestalde, errakitismoaren ondorio ziren bekaineko hezurrak eta arku supraziliarra izatea. Gaixotasunak eragiten zion mina zela-eta, kosak bekainak asko zimurtzen zituen eta horregatik garatu zitzaizkion hainbeste hezur horiek.

## Ondorengoa

Gerora, Neanderthal 1 moduan izendatu zuten aurkikuntza.

## Erreferentziak

* 1 2 3 4 5 Nagore Irazustabarrena, «Neanderko kosako gajoa», Argia, 2008-06-08, CC-BY-SA lizentzia

## Kanpo estekak

* Datuak: Q821603
* Multimedia: Neanderthal 1 / Q821603
# Neamț konderria

Neamț konderria (ne̯amt͡s ahoskatua) Errumaniako Nord-Est eskualdeko konderrietako (județ) bat da. Bere hiriburua Piatra Neamț da. 5.897 kilometro koadro ditu eta 470.766 biztanle zituen 2011n.

## Kanpo estekak

* Datuak: Q188661
* Multimedia: Neamț County / Q188661
# Orage

Orage Xfce-ko egutegia da. 4.4 bertsiotik aurrera, Xfcalendar Orage bezala berrizendatua izan zen eta hobekuntza asko eskeintzen ditu. Alarmak ditu eta iCalendar formatua erabiltzen du, bste edozein egutegi aplikaziorekin bateragarria bilakatuz. Erloju panel bat ere badauka eta nazioarteko ordu ezberdinak aldi berean erakusteko gai da.

## Ikus, gainera

* Xfce
* Orage (filmea)

## Kanpo estekak

* (Ingelesez) Orage-ren webgune ofiziala.
* Datuak: Q12265216
# Orain

    Artikulu hau bizi dugun uneari buruzkoa da; beste esanahietarako, ikus «Orain (argipena)».
Oraina bizi dugun unea da, hau da gure ekintzak gauzatzen ditugun garaia. Gizakiaren pertzeptzioa orainera mugatzen da iraganeko gertakariak gogoratu eta etorkizunekoak aurrikusi ditzake baina sekula ez bizi edo nabaritu.
Fisika klasikoan gertakari baten oraina bere denbora koordenatu bera duten gertakari orok osatzen du, horrela A eta B gertakariak aldi berean gertatzen badira orain berdina dute.

## Erlatibitate berezia

Erlatibitate bereziaren arabera espazio denborako gertakari baten oraina gertakari horrengan eraginik ez duten eta gertakariak eragiten ez dituen puntuek osatzen dute, hau da, gertakariaren oraina gertakariaren iragan edo etorkizunetik kanpo dauden gertakariek osatzen dute. Gertakariaren oraina espazio-denbora diagrama batean iragan eta etorkizuna mugatzen dituen argi konoaren kanpoaldea legoke. Argi izpiek espazio denbora jarraieko A gertakaritik B gertakarira eta B gertakaritik A gertakarira joaterik ez badute orduan B eta A puntuek orain bera izango lukete.

## Ikus, gainera

* Iragana
* Etorkizuna
* Historia
* Denbora bidaia
# Orain (argipena)

Orain hitzak adiera zenbait ditu:
* jatorriko adieran, oraina une bakoitzean bizi den denbora, iraganaren ondorengoa eta geroaren aurretikoa;
* Orain, Euskal Herriko argitaletxea, besteak beste Egin egunkaria argitaratu zuena;
* Orain, 1960ko hamarkadan Araban sortutako artista taldea;
* Orain, Hemendik At! euskal musika taldearen bigarren diskoa da.
# Oraina eta geroa

Oraina eta geroa Eraso! rock musika taldearen 2. diskoa da. 2001ean kaleratu zuten.

## Kantu zerrenda

* Oraina eta Geroa
* Sasiak, Zainetan Hasiak
* Arauetara Kateaturik
* Ez da Bidea
* Arazoen Zergatia
* Oztopoak Gainditu
* Etorkin-zuna
* Ikusi eta Ikasi (Delirium Tremensen bertsioa)
* Mutu Bezain Gor Hago
* Joan Etorriak
* Zoriontasuna Salgai

## Kanpo estekak

* Eraso! taldearen webgunea
* Datuak: Q12265219
# Orain Ardura

Orain Ardura irabazi asmorik gabeko elkartea da, eta Euskal Y eta Zaragoza-Iruñea-Euskal Y burdinbideen eraikuntza geldiaraztea du helburu.

## Mugimenduaren ekintzak

2020ko maiatzean, zenbait kolektibok, besteak beste Orain Ardurak, AHTn inbertitzen dena Osasuna eta Gizarte Eskubideetara bideratzeko eskatu zuten. Arlo horietan inbertsio handiak garrantzitsuagoak zirela argudiatu zuten, batez ere testuingurua kontuan hartuta: COVID-19 pandemia. Manifestua sindikatuek eta hainbat taldek babestu zuten, eta erizainen kolektiboko Sira Garciak eta Patxi Biskert aktoreak irakurri zuten euskaraz. Ekimena Gasteiz, Bilbo eta Donostian ere aurkeztu zen.

## Erreferentziak

* ↑ (Gaztelaniaz) «AHT, elefante zuri handiena» Orain Ardura - Ahora Responsabilidad 2020-11-25 (Noiz kontsultatua: 2021-02-13).
* ↑ «AHTaren gastua osasunean erabiltzeko eskatu dute kolektiboek» www.noticiasdenavarra.com (Noiz kontsultatua: 2020-09-08).

## Kanpo estekak

* Orain Ardura elkartearen bloga
* Datuak: Q105477077
# Orain bi milla urte

Orain bi milla urte (Orain bi mila urte) Jose Manuel Lujanbio "Txirrita" bertsolariaren bertso sorta bat da. Antzinaroko "kantabriar" euskaldunen eta erromatarren arteko borrokak aipatzen ditu, baita garai haietako Lekobide eta Otsobal euskal buruzagiak eta Tubal, denak pertsonai sasi-historiko-mitologikoak ere, bai eta Octaviano erromatar enperadorea ere. Leloren kantua edo Kantabriarren kantua deritzon kantu apokrifoan eta batez ere Juan Benanzio Arakistainen Tradiciones Vasco-Cántabras liburuko "Los Cantabros" (kantabriarrak) kontakizunean oinarritzen da.
1933an argitaratu zen, bi zatitan, Argia aldizkariaren 647. eta 648. zenbakietan.

## Erreferentziak

* ↑ Luis Michelena (1985) «Contra Lekobide» in Anuario del Seminario Julio de Urquijo, 20-1,1986, 291-313 or.
* ↑ «BERTSO / OLERKIen orrialdea» www.armiarma.eus (Noiz kontsultatua: 2020-12-08).
* ↑ «BERTSO / OLERKIen orrialdea» www.armiarma.eus (Noiz kontsultatua: 2020-12-08).

## Kanpo estekak

* Testu osoa, Wikitekan: Orain bi milla urte
* Datuak: Q12265217
* Jatorrizko testuak: Orain bi milla urte
# Orain borrokarenean

Orain Borrokarenean albuma Imanol Larzabalek 1973an Parisko Le Chant du Monde diskoetxearen eskutik grabatu zuen diskoa da. Paco Ibáñezek eta François Rabbathek lagundu zuten, batek gitarran eta besteak kontrabaxuan.Diskoko abestien hitzak Mikel Azurmendiren, Bertolt Brechten , Jose Mari Txato Agirre eta Teslesforo Monzonenak izan ziren.
Batzuentzat disko hau izan zen Imanolek argitaratu zituen onena, ia bi dozena diskoen artean.
1973an Parisa joan zen bizitzera Imanol, eta artista, idazle eta intelektual ugarirekin topo egin zuen. Besteak beste, Georges Brassens, Leo Ferré, Juliette Gréco, Georges Moustaki eta Mikis Theodorakis ezagutu zituen. Halaber, katalan abeslari baten kabaretean lan egin zuen, eta han ezagutu zituen Elisa Serna, Lluís Llach, Teresa Rebull, Jean Paul Bernier okzitaniarra... Ordurako erabakita zeukan kantagintzari heltzea.
Urte haietako une gogoangarrienetako bat Espainiako Estatuko presoen alde Parisko Kirol Jauregian egindako Seis Horas por España jaialdia izan zen, Paco Ibañez, Alan Stivell, Mikis Teodorakis eta Georges Moustakirekin partekatu baitzuen agertokia Imanolek.

## Kantuen zerrenda

* Introduction I
* Ni enaiz poeta (Hitzak: Mikel Azurmendi-Musika: Imanol)
* Euskadin Castillan bezela (Hitzak: Mikel Azurmendi-Musika: Imanol)
* Maiatzeko lehena zen gogoratzen gera (Hitzak: Mikel Azurmendi-Musika: Imanol)
* Hil zinetenei (Hitzak: Mikel Arregi-Musika: Imanol)
* Txabi Etxebarrieta (Hitzak: Telesforo Monzon-Musika: Imanol)
* Introduction II
* Euskadin represioa (Hitzak: Txato Agirre-Musika: Imanol)
* Denok ala inorrez (Hitzak: Bertolt Brecht-Musika: Imanol)
* George Jackson (Hitzak: Mikel Azurmendi-Musika: Imanol)
* Irakaslerik onena: bizitza (Hitzak: Mikel Azurmendi-Musika: Imanol)

## Erreferentziak

* ↑ «Orain borrokarenean» www.badok.eus (Noiz kontsultatua: 2022-11-12).
* ↑ Etxarte, Hedoi. «Imanol Larzabal 73» Berria (Noiz kontsultatua: 2022-11-12).

## Ikus gainera

* Euskadin, Castillan bezala
* Lau haizetara
* Maitia, nun zira
* Mendian gora haritza
* Oroitzen
* Sentimentuen hauspoz
* Lau haizetara
* Baionatik Bilbora
* Haur kanta II-III

## Kanpo estekak

* «Euskal Poesiaren ataria - ORAIN BORROKARENEAN - Mikel Azurmendi» basquepoetry.eus
* «Orain borrokarenean» Imanol, Le Chant du Monde, 1973, www.badok.eus
* «Disc ORAIN BORROKARENEAN - Imanol» CANCIONEROS.COM/LYRICS
* ORAIN BORROKARENEAN. 1973-11-20 Deezer
* Datuak: Q115185131
# Nesluša

Nesluša Eslovakiako udalerri bat da, Kysucké Nové Mestoko barrutian kokatuta. 25,48 km²ko azalera du eta 3133 biztanle 2017ko datuen arabera.

## Historia

Idatzizko lehen aipamena 1367. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1184474
* Multimedia: Nesluša / Q1184474
# Nesna

Nesna Norvegiako udalerria da. Nordland konderrian kokatua dago. 183.12 km² ditu eta 1.792 biztanle ditu.

## Mugakideak

Honako udalerri hauekin egiten du muga:
Rana Lurøy Leirfjord Dønna

## Kanpo estekak

* Datuak: Q494062
* Multimedia: Nesna / Q494062
# Neso

Greziar mitologian Neso (grezieraz Νεσσος Nessos, latinez Nessus) zentauro ospetsu bat zen, Ixion eta Nefeleren semea, azken hau Zeusek Heraren forma eman zion ninfa-hodei bat. Lizunkeriak jota Heraklesen emaztea zen Deianira bahitzen saiatu zen. Heroiak Neso Deianira bortxatzen saiatzen ikusi zuen Eveno ibaiaren beste aldetik eta pozoitutako gezi bat jaurti zion paparrera. Azken gaiztakeria bezala, Nesok hil zorian zegoela bere odolarekin Herakles beti leial izango zitzaiola esan zion Deianirari. Deianirak, oso modu inozoan sinetsi egin zion, eta Deianira Heraklesengan zuen konfidantza galtzen hasi zenean, tunika bat busti zuen Nesoren odolarekin eta bere senarrari eman zion, oso modu motel eta mingarrian hil zena tunika horrek bere azala erre zuenean (benetako garrekin edo pozoiaren berotasunaren ondorioz).
Istorio hau Medearen istorioaren bertsioren batzuetan ere kontatzen da.

## Izen bereko beste pertsonaia batzuk

* Ozeanida bat, Tetis eta Ozeanoren semea
* Ajax Handiak hildako troiar bat.
* Nereida bat, Nereo eta Dorisen alaba, bere ahizpa Nesearekin nahastu behar ez dena.

## Kanpo estekak

* Datuak: Q466866
* Multimedia: Nessus / Q466866
# Nesochoris

Nesochoris Tortricidae familiako tximeleta genero bat da. Bere espezie tipoa Nesochoris holographa da.

## Espezieak

| Espeziea | Irudia | Egoera |
| Nesochoris brachystigma | | daturik gabe |
| Nesochoris holographa | | daturik gabe |

## Kanpo estekak

* Datuak: Q6997460
* Espezieak: Nesochoris
# Newark (New Jersey)

Newark New Jerseyko estatuko hiririk handiena da, 278.980 biztanle ingururekin (2008ko datuak).

## Klima

Datu klimatikoak (Newarkeko nazioarteko aireportua, 1981-2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 23 | 24 | 32 | 36 | 37 | 39 | 42 | 41 | 41 | 34 | 29 | 24 | 42 |
| Batez besteko tenperatura maximoa (°C) | 4 | 6 | 11 | 17 | 23 | 28 | 30 | 29 | 25 | 19 | 13 | 7 | 17.7 |
| Batez besteko tenperatura minimoa (°C) | -4 | -3 | 1 | 7 | 12 | 18 | 21 | 20 | 16 | 9 | 4 | -1 | 8.3 |
| Erregistraturiko tenperatura minimoa (°C) | -22 | -26 | -14 | -9 | 1 | 5 | 11 | 7 | 2 | -4 | -11 | -22 | -26 |
| Pilatutako prezipitazioa (mm) | 90 | 73 | 106 | 107 | 104 | 102 | 121 | 94 | 97 | 91 | 93 | 97 | 1174 |
| Prezipitazio egunak (≥ 0.01 in) | 10.4 | 9.8 | 11.0 | 11.5 | 11.3 | 11.0 | 10.1 | 9.7 | 8.6 | 8.7 | 9.5 | 10.6 | 122.2 |
| Elur egunak (≥ 0.1 in) | 5.0 | 3.7 | 2.4 | .4 | 0 | 0 | 0 | 0 | 0 | 0 | .4 | 2.9 | 14.8 |
| Iturria: ||||||||||||||

## Herri eta hiri senidetuak

Newark ondorengo herri eta hiriekin senidetuta dago:
| Aveiro (Portugal) Banjul (Gambia) Belo Horizonte (Brasil) | Douala (Kamerun) Freeport (Bahamak) | Gəncə (Azerbaijan) Kumaisi (Ghana) | Monrovia (Liberia) Porto Alegre (Brasil) | Rio de Janeiro (Brasil) Xuzhou (Txina) |

## Erreferentziak

* ↑ http://www.nws.noaa.gov/climate/xmacis.php?wfo=okx NOAA

## Kanpo estekak

* Hiriaren webgune ofiziala (Ingelesez)
* Datuak: Q25395
* Multimedia: Newark, New Jersey / Q25395
# Newark (Ohio)

Newark Ohioko hiri bat da. Licking konderrian kokatua dago. 2010ean 47.573 biztanle zituen, 54,09 kilometro koadrotan banatuta.

## Ikus, gainera

* Licking konderria

## Kanpo estekak

* Datuak: Q986689
* Multimedia: Newark, Ohio / Q986689
# Newark (PATH)

PATH :
Newark PATH sarearen geltokia da, New Jersey estatuko Newark udalerrian kokatuta dagoena.
Geltokia 1935ko martxoaren 24an ireki zen.

## Erreferentziak

* ↑ (Ingelesez) «Geltokia» Port Authority of New York and New Jersey.

## Ikus, gainera

* PATH sarea
* Newark

## Kanpo estekak

* (Ingelesez) Trans-Hudson portu Autoritateko web gune ofiziala
* Datuak: Q1745642
* Multimedia: Pennsylvania Station (Newark) / Q1745642
# Newark (Texas)

Newark Texasko hiri bat da. Tarrant konderrian kokatua dago. 2010ean 1.005 biztanle zituen, 2,32 kilometro koadrotan banatuta.

## Ikus, gainera

* Tarrant konderria

## Kanpo estekak

* Datuak: Q726499
* Multimedia: Newark, Texas / Q726499
# Newark (Delaware)

Newark Delawareko hiri bat da. New Castle konderrian kokatua dago. 2010ean 29.257 biztanle zituen, 8,80 kilometro koadrotan banatuta.

## Ikus, gainera

* New Castle konderria

## Kanpo estekak

* Datuak: Q506586
* Multimedia: Newark, Delaware / Q506586
# Newark (Illinois)

Newark Illinoiseko herri bat da. Kendall konderrian kokatua dago. 2010ean 992 biztanle zituen, 2,89 kilometro koadrotan banatuta.

## Ikus, gainera

* Kendall konderria

## Kanpo estekak

* Datuak: Q2129164